31/03/2011 | Administración LocalMunicipal
Malpica de Bergantiños
Secretaría
Resolución de Alcaldía relativa a designación de instructor de procedemento e modificación das bases reguladoras da concesión de subvencións para o fomento das actividades deportivas ano 2010

En data de 23/03/2011, o alcalde do Concello ditou a resolución número 243/2011, que a continuación se transcribe: - Con data de 15 de setembro de 2010 número se ditou resolución da alcaldía número 864/2010 pola que se aprobaban as bases reguladoras da concesión de subvencións para o fomento das actividades deportivas ano 2010. - En data de 22/03/2011 faise entrega no Concello da renuncia manifestada pola concelleira de educación, cultura, deportes e xuventude como instructora e membro da Comisión Avaliadora, e encargada de efectuar a proposta de resolución provisional. Visto o artigo 22 da Lei 38/2003, do 17 de novembro, Xeral de Subvencións, onde se establece que “ ( …) sen perxuízo das especialidades que puideran derivarse da capacidad de autoorganización das Administración públicas a proposta de concesión formularase ao órgano concedente por un órgano colexiado a través do órgano instructor. A composición do órgano colexiado será a que establezcan as correspondintes bases reguladoras.” Considerando o disposto no artigo 22 e seguintes da Lei 30/1992, de 26 de novembro de réxime xurídico das administraticións públicas e do procedemento administrativo común, reguladores da composición dos órganos colexiados das administracións públicas. Atendendo á renuncia efectuada pola concelleirade educación, cultura, deportes e xuventude, aceptándose a mesma e en uso das atribucións conferidas a esta Alcaldía no artigo 21 da Lei 7/1985 de 2 de abril, reguladora das bases do réxime local.1º.- Designar como Instructor do procedemento da concesión de subvencións para o fomento das actividades deportivas ano 2010 a D. Rogelio Pereira García, concelleiro de urbanismo, servizos, sinalización e medio ambiente, aos efectos previstos no artigo 8 das bases reguladoras.2º.- En aplicación do previsto no artigo 22 e seguintes da Lei 30/1002, de 26 de novembro de 2011, modificar o artigo 9 das as bases reguladoras da concesión de subvencións para o fomento das actividades deportivas ano 2010, que queda redactado no seguinte xeito: A Comisión Avaliadora estará composta polo Alcalde ou persona en quen delegue, que actuará como Presidente da mesma; o concelleiro de promoción económica, D. Manuel Antonio Pereira Rodríguez; e o concelleiro de urbanismo, servizos, sinalización e medio ambiente, D. Rogelio Pereira García; actuando como secretario do mesmo un funcionario da Corporación designado a tal fin pola Alcaldía, que actuará con voz pero sen voto. A Comisión Avaliadora elevará a proposta de concesión á Xunta de Goberno local a través do órgano instructor, na que se concretará individualizadamente para cada beneficiario o resultado da avaliación realizada”. 3º.- Facer pública a presente resolución no Boletín Oficial da Provincia e no taboleiro de anuncios da Corporación.4º.- Encargar ao Departamento de Deportes a realización das xestións precisas para o desenvolvemento da convocatoria.” RECURSOS: Contra este acordo, definitivo na vía administrativa, poderá interpoñerse potestativamente recurso de reposición ante o señor Alcalde. O prazo para interpoñe-lo recurso de reposición será dun mes, contando desde a data de notificación da presente resolución, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, de 13 de xullo. O recurso contencioso–administartivo pode interpoñerse directamente ante o Xulgado do Contencioso-Administartivo correspondente no prazo de dous meses contados desde o día seguinte o da notificación da presente resolución. Así mesmo poderá Vd. Utilizar calquera outro recurso que estime pertinente e exerce-las accións que procedan ante a xurisdición competente. Malpica de Bergantiños, a 23/03/2011 O alcalde Asd. Cristina Esperanza Courtois Talica.